Gales: 750 mil euros par un servizi informatîf pal galês
Tai prossims trê agns la societât che e publiche il setemanâl in lenghe galese “Golwg” e varà dal guvier galês un finanziament di passe 750 mil euros par infuartî la edizion su cjarte e par inviâ un servizi di gnovis dì par dì sul sît internet de riviste. In dì di vuê il setemanâl al vent dome 4000 copiis a front di passe mieç milion di personis che a fevelin par galês. Tra i ativiscj pe lenghe, dut câs, al è un fuart marum tai confronts dal guvier par vie che, intant che al à decidût chest intervent, al à refudât un finanziament di 800 mil euros par inviâ un cuotidian par galês: un progjet che si lavoravii parsore za di agns e che al gjoldeve di une poie popolâr avonde fuarte cun passe 5 mil sotscritôrs che a vevin dât il lôr contribût par inviâlu. Dut câs, cence dai bêçs dal guvier il progjet nol pues partî.
Font: Eurolang, 03/06/08; Nationalia, 06/06/08
fur_Latn fur_Latn fra_Latn